[image: znak Mesta Trnavy]Mestské zastupiteľstvo mesta Trnava
20–5/9/2
20. zasadnutie	Bod programu MZ č.: 5
MZ mesta Trnava	Materiál č.: 9
10. 2. 2026
Majetkovoprávne usporiadanie investičnej akcie „Preložka VTL -cintorín na Kamennej ceste“ (ŽSR)
Návrh predkladá:	Návrh spracoval:
Majetková komisia Mestského zastupiteľstva	Mgr. Monika Majčínová
	Odbor majetkový
Spracované: 28. 1. 2026
Zodpovedá: JUDr. Jana Tomašovičová, vedúca odboru majetkového
Číslo spisu: 1999/2026

Návrh uznesenia
k majetkovoprávnemu usporiadaniu investičnej akcie „Preložka VTL- cintorín na Kamennej ceste“ (ŽSR)
Mestské zastupiteľstvo mesta Trnava po prerokovaní:
Schvaľuje
v zmysle § 3 ods. 5 písm. p) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení, zriadenie odplatného časovo neobmedzeného vecného bremena na pozemku v k. ú. Trnava, C-KN č. 9097/1, zast. plocha a nádvorie s výmerou 3 800 m2, evidovaný na liste vlastníctva č. 4582, vo vlastníctve Slovenskej republiky v správe Železníc Slovenskej republiky, Klemensova 8, Bratislava, IČO: 31 364 501 (ŽSR), ako Povinný z vecného bremena, na uloženie stavby „Preložka VTL- cintorín na Kamennej ceste“, vecné bremeno bude v prospech spoločnosti SPP - distribúcia, a. s. IČO: 35 910 739, Mlynské nivy 44/b, Bratislava a každodobého vlastníka plynovodu, ako Oprávneného z vecného bremena, s tým, že platiteľom odplaty bude mesto Trnava, Hlavná 1, Trnava, IČO: 00 313 114; výmera pozemku dotknutá stavbou predstavuje podľa projektu 211,26 m2, odplata za zriadenie vecného bremena v jednotkovej sadzbe predstavuje 15 eur/m2, čo predstavuje 3 168,90 eura/211,26 m2.
Uvedená sadzba sa môže zvýšiť v závislosti od zmeny cenových predpisov ŽSR alebo zmeny trhových pomerov v danej lokalite v čase uzatvárania zmluvy. Výmera bude spresnená porealizačným geometrickým plánom.
Vecné bremeno ktoré spočíva v povinnosti Povinného z vecného bremena strpieť na zaťažených nehnuteľnostiach:
· zriadenie a uloženie plynovodu a to v rozsahu geometrického plánu,
· užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy plynovodu, a jeho odstránenie, a to v rozsahu geometrického plánu,
· vstup osôb a vjazd vozidiel, strojov a iných mechanizmov Oprávneného z vecného bremena z dôvodu prevádzky, údržby, opráv a rekonštrukcie plynovodu v nevyhnutnej miere v celom rozsahu zaťažených nehnuteľnostiach.
Ukladá
Mestskému úradu v Trnave:
a) Odboru majetkovému:
Postúpiť podklady k vyhotoveniu Dohody o náhrade za nútené obmedzenie užívania nehnuteľností a Zmluvy o budúcej zmluve o zriadení vecného bremena
Termín: do 10. 3. 2026
b) Odboru právnemu:
Vypracovať zmluvy a predložiť druhej strane na podpis
Termín: 60 dní od doručenia podkladov
c) Odbor investičnej výstavby:
Po zrealizovaní stavby doručiť na Odbor majetkový MsÚ porealizačný geometrický plán 
d) Odboru majetkovému:
Po doručení geometrického plánu postúpiť podklady na Odbor právny k vyhotoveniu Zmluvy o zriadení odplatného časovo neobmedzeného vecného bremena
Termín: 60 dní od doručenia podkladov
e) Odboru právnemu:
Vyhotoviť Zmluvu o zriadení odplatného časovo neobmedzeného vecného bremena
Termín: 60 dní od postúpenia podkladov


Hlasovanie
Za:				......
Proti:				......
Zdržal sa hlasovania:	......
Nehlasoval:			......
Z celkového počtu 31 poslancov bolo neprítomných .......... poslancov.
Uznesenie bolo prijaté.

Dôvodová správa
Mesto Trnava plánuje realizovať v lokalite Kamenný mlyn Investičnú akciu „Preložka VTL – cintorín na Kamennej ceste“, dotknutým pozemkom je aj pozemok v ochrannom pásme dráhy, v správe Železníc Slovenskej republiky, Klemensova 8, Bratislava, IČO: 31364501 (ŽSR). Parc. v k. ú. Trnava, C-KN č. 9097/1, zast. plocha a nádvorie s výmerou 3 800  m2, evidovaný na LV č. 4582, vo vlastníctve Slovenskej republiky v správe ŽSR.
Stanovisko OÚRaK:
OÚRaK sa nevyjadruje k majetkovoprávnemu usporiadaniu investičnej akcie Mesta Trnava "Preložka VTL- cintorín na Kamennej ceste" so spoločnosťou ŽSR, ktoré sa týka zriadenia vecného bremena. Rozhodnutie je plne v kompetencii majetkovej komisie a následne MZ mesta Trnava.
MK dňa 20. 1. 2026, na základe listu ŽSR, Správy majetku ŽSR Bratislava zo dňa 3. 12. 2025 číslo 22492/2025/SM/ST-2, odporúča MZ:
„v zmysle § 3 ods. 5 písm. p) Zásad hospodárenia a nakladania s majetkom Mesta a s majetkom štátu, ktorý Mesto užíva v platnom znení, schváliť zriadenie odplatného časovo neobmedzeného vecného bremena na pozemku v k. ú. Trnava, C-KN č. 9097/1, zast. plocha a nádvorie s výmerou 3 800  m2, evidovaný na LV č. 4582, vo vlastníctve Slovenskej republiky v správe Železníc Slovenskej republiky, Klemensova 8, Bratislava, IČO: 31364501, ako Povinný z vecného bremena, vecné bremeno bude v prospech spoločnosti SPP- distribúcia, a. s. IČO: 35 910 739, Mlynské nivy 44/b, Bratislava a každodobého vlastníka plynovodu, ako Oprávneného z vecného bremena, s tým, že platiteľom odplaty bude mesto Trnava, Hlavná 1, Trnava, IČO: 00 313 114 a zároveň bude uzatvorená zmluva o budúcej zmluve o zriadení odplatného časovo neobmedzeného vecného bremena; výmera pozemku dotknutá stavbou predstavuje podľa projektu 211,26 m2, odplata za zriadenie vecného bremena v jednotkovej sadzbe predstavuje 15 eur/m2, čo predstavuje 3 168,90 eura/211,26 m2. Uvedená sadzba sa môže zvýšiť v závislosti od zmeny cenových predpisov ŽSR alebo zmeny trhových pomerov v danej lokalite v čase uzatvárania zmluvy. Výmera bude spresnená porealizačným geometrickým plánom. Vecné bremeno ktoré spočíva v povinnosti Povinného z vecného bremena strpieť na zaťažených nehnuteľnostiach:
· zriadenie a uloženie plynovodu a to v rozsahu geometrického plánu,
· užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy plynovodu, a jeho odstránenie, a to v rozsahu geometrického plánu,
· vstup osôb a vjazd vozidiel, strojov a iných mechanizmov Oprávneného z vecného bremena z dôvodu prevádzky, údržby, opráv a rekonštrukcie plynovodu v nevyhnutnej miere v celom rozsahu zaťažených nehnuteľnostiach“.


Príloha
Obrázok č. 1- situácia z projektovej dokumentácie

